《同吴西林泛舟西溪看梅》
清代·厉鹗

缓棹纵遥目，心与春流平。邀侣以事解，得朋因寡营。

峰色烟上霁，竹风沙外清。一夜丛梅发，几处山窗明。

香中林鸟语，引我沿溪行。积翠点残雪，阴淡寒自生。

西崦未云夕，东畬方可耕。稚子肯迎客，花间启柴荆。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。